OpenLLM-France/wikimedia huggingface dataset:
# Gyula Gyenes

Gyula Gyenes (Budapest, 20 de febrer de 1911 - Budapest, 26 de juny de 1988) va ser un atleta hongarès, especialista en curses de velocitat, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on disputà tres proves del programa d'atletisme. En totes fou eliminat en sèries.
En el seu palmarès destaca una medalla de plata en els 4x100 metres del Campionat d'Europa d'atletisme de 1934.

## Millors marques

* 100 metres. 10.4" (1937)
* 200 metres. 21.6" (1937)

## Referències

* 1 2 «Gyula Gyenes Olympic Results». sports-reference.com. Arxivat de l'original el 18 d’abril 2020. [Consulta: 17 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 17 abril 2020].
* ↑ «Track and Field Statistics». [Consulta: 17 abril 2020].
# Daria Voit

Daria Stanislavovna Voit (rus: Дарья Станиславовна Войт; cognom de naixement Pustovoitova, rus: Пустовойтова; nascuda l'11 de gener de 1994) és una jugadora d'escacs russa que té els títols de Mestre de la FIDE (FM) i Gran Mestre Femení (WGM).
A la llista d'Elo de la FIDE del desembre de 2021, hi tenia un Elo de 2347 punts, cosa que en feia la jugadora (femenina) número 20 (en actiu) de Rússia. El seu màxim Elo va ser de 2427 punts, a la llista de novembre de 2016.

## Resultats destacats en competició

El 2014 va guanyar el Campionat de Rússia Juvenil Femení. L'any següent, Voit va guanyar la secció femenina en el primer Campionat d'Europa Universitari jugat a Erevan (Armènia). El setembre de 2016 va guanyar el campionat de ràpides i el campionat de semiràpides femení de Moscou. El 2016, a Novossibirsk, Voit va empatar als llocs 4 a 7 a la Superfinal del Campionat de Rússia femení.

## Referències

* ↑ «"Rànquing d'escaquistes femenines per federació: Rússia"» (en anglès). lloc web de la FIDE. [Consulta: 31 desembre 2021].
* ↑ Evolució Elo de Daria Voit «FIDE» (en anglès). [Consulta: 31 desembre 2021].
* ↑ Crowther, Mark. «TWIC 1016: ch-RUS Junior 2014». The Week in Chess. [Consulta: 9 agost 2017].
* ↑ «В Лоо завершилось детское первенство России» (en rus). , 24-04-2014.
* ↑ «Daria Pustovoitova and Sanan Sjugirov win European Universities Chess Championships». chessdom.com. [Consulta: 14 octubre 2015]. (anglès)
* 1 2 «Boris Grachev Wins Moscow Blitz Championship». , 05-09-2016.
* ↑ McGourty, Colin. «Russian Superfinal 11: Riazantsev’s shock win». chess24.com, 28-10-2016. [Consulta: 9 agost 2017].
# György Kutasi

György Kutasi (Rijeka, 16 de setembre de 1910 - Melbourne, 29 de juny de 1977) va ser un waterpolista hongarès que va competir durant les dècades de 1930 i 1940.
El 1936 va prendre part en els Jocs Olímpics de Berlín, on va guanyar la medalla d'or en la competició de waterpolo.
En el seu palmarès també destaca el Campionat d'Europa de 1934. i la lliga hongaresa de 1932 a 1938, 1945 i 1946.

## Referències

* ↑ «György Kutasi Olympic Results». sports-reference.com. Arxivat de l'original el 30 d'agost 2011. [Consulta: 16 gener 2019].
* ↑ Wasserball - Europameisterschaften (Herren) a sport-komplett.de
# Györgyi Balogh

Györgyi Balogh (Budapest, 1 de maig de 1948) és una atleta hongaresa, especialista en curses de velocitat, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on va disputar tres proves del programa d'atletisme. En les tres, 100 metres, 200 metres i 4x100 metres relleus, quedà eliminada en sèries. Quatre anys més tard, als Jocs de Múnic, fou vuitena en els 400 metres del programa d'atletisme.
En el seu palmarès destaquen una medalla de plata, en els 200 metres, al Campionat d'Europa d'atletisme de 1971. També guanyà dues medalles de plata i una de bronze a les Universíades de 1970. A nivell nacional guanyà els campionats dels 100 metres (1968, 1971 i 1972), 200 metres (1968 a 1972), 400 metres (1971 i 1972), 4x100 metres (1969 a 1972 i 1975), 4x200 metres (1969 a 1971 i 1975), 4x400 metres (1970 a 1972 i 1975) i 80 metres tanques (1968).
Durant la seva carrera esportiva va millorar nombrosos rècords nacionals en els 100, 200, 400, 4x100 i 4x400 metres. Destaca el rècord dels 200 metres, aconseguit el 1971, i que fou vigent fins a 2014.

## Millors marques

* 100 metres. 11.3" (1971)
* 200 metres. 22.8" (1961)
* 400 metres. 51.71" (1972)

## Referències

* 1 2 Györgyi Balogh a Sports Reference (arxivat)
* 1 2 3 «Olympedia – Györgyi Balogh-Szomov». [Consulta: 22 març 2021].
* ↑ «World Student Games (Universiade - Women)». [Consulta: 22 març 2021].
* ↑ «Magyar Bajnokok Atletikaban, nok». [Consulta: 22 març 2021].
* ↑ «Hungarian Championships». [Consulta: 22 març 2021].
* ↑ «Magyar szabadtéri felnőtt női rekordok» (en hungarian). Magyar Atlétikai Szövetség. [Consulta: 30 abril 2014].
* ↑ Waśko, Janusz. Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 214, 222, 230, 362 i 372. ISBN 978-83-62033-30-0.
* ↑ Fitxa a trackfield.brinkster.net
# Gábor Benedek

Gábor Benedek (Tiszafüred, 23 de març de 1927) és un pentatleta hongarès que va competir durant la dècada de 1950.
El 1952 va prendre part en els Jocs Olímpics de Hèlsinki, on disputà dues proves del programa de pentatló modern. Junt a Aladár Kovácsi i István Szondy guanyà la medalla d'or en la competició per equips, mentre en la competició individual guanyà la medalla de plata, en finalitzar rere el suec Lars Hall. Quatre anys més tard, als Jocs de Melbourne, fou quart en la prova per equips i sisè en la prova individual.
En el seu palmarès també destaquen dues medalles d'or al Campionat del món de pentatló modern. En tornar dels Jocs de Melbourne fou purgat i se li va impedir tornar a competir. El 1969 va abandonar el país i es va establir a la República Federal Alemanya on va obtenir un treball d'entrenador a Warendorf.

## Referències

* ↑ Gábor Benedek a Sports Reference (arxivat)
* ↑ Pyramid, A. W. E. «Magyar Olimpiai Bizottság» (en hongarès). [Consulta: 29 agost 2020].
# Gérard Blitz

Gérard Blitz, Jr. (Amsterdam, 1 d'agost de 1901 – Ganshoren, Regió de Brussel·les-Capital, 8 de març de 1979) va ser un nadador i waterpolista belga que va competir durant la dècada de 1920 i 1930 i va disputar quatre Jocs Olímpics. Era germà del també waterpolista Maurice Blitz.
El 1920 va prendre part en els Jocs Olímpics d'Anvers, on va disputar tres proves del programa de natació. En els 100 metres esquena guanyà la medalla de bronze, mentre en els relleus 4x200 metres lliures i els 100 metres lliures quedà eliminat en sèries. En aquests mateixos Jocs disputà la competició de waterpolo, en què guanyà la medalla de plata.
Quatre anys més tard, als Jocs de París, va tornar a guanyar la medalla de plata en la competició de waterpolo, mentre en els 100 metres esquena, del programa de natació, fou quart.
El 1928, a Amsterdam, fou cinquè en la competició de waterpolo, mentre en els relleus 4x200 metres lliures i els 100 metres esquena, del programa de natació, quedà eliminat en sèries.
A Berlín, el 1936, va disputar els seus quarts i darrers Jocs Olímpics. En ells guanyà la medalla de bronze en la competició de waterpolo. Blitz fou un dels nombrosos jueus que va guanyar alguna medalla als Jocs de l'Alemanya nazi.
El 1990 fou incorporat a l'International Swimming Hall of Fame.

## Referències

* 1 2 3 4 5 «Gérard Blitz Olympic Results». sports-reference.com. Arxivat de l'original el 17 d’abril 2020. [Consulta: 5 setembre 2017].
* ↑ Taylor, Paul. Jews and the Olympic Games: The Clash Between Sport and Politics – With a Complete Review of Jewish Olympic Medalists. Sussex Academic Press, 2004.
* ↑ «The Nazi Olympics (Berlin 1936)—Jewish Athletes; Olympic Medalists». United States Holocaust Memorial Museum. [Consulta: 16 juliol 2015].
* ↑ GERARD BLITZ (BEL) 1990 Honor Pioneer Swimmer/Water Polo. ishof.org
# Gérard de Balorre

Gérard de Balorre (8è districte de París, 25 de novembre de 1899 - 16è districte de París, 6 de desembre de 1974) va ser un genet francès que va competir durant la dècada de 1930.
El 1936 va prendre part en els Jocs Olímpics de Berlín, on va disputar dues proves del programa d'hípica amb el cavall Debaucheur. Va guanyar la medalla de plata en la prova de doma per equips i fou sisè en la de doma individual.

## Referències

* ↑ «Gérard de Ballorre Olympic Results». sports-reference.com. Arxivat de l'original el 17 d’abril 2020. [Consulta: 30 abril 2019].
# Göran Larsson

Göran Larsson (Uppsala, 24 de maig de 1932 - municipi de Haninge, 27 de febrer de 1989) fou un nedador suec, especialista en distàncies curtes d'estil lliure i esquena, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on va disputar dues proves del programa de natació. Va guanyar la medalla de bronze en els 100 metres lliures, mentre en els 4x200 metres lliures fou quart.
En el seu palmarès també destaquen dues medalles d'or i una de plata al Campionat d'Europa de natació de 1950 i catorze campionats nacionals en piscina llarga i set en piscina curta entre 1949 i 1957.

## Referències

* ↑ Göran Larsson a Sports Reference (arxivat)
* ↑ «European Swimming Championships (Men)». [Consulta: 21 juliol 2020].
* ↑ «Göran Larsson - Sveriges Olympiska Kommitté» (en suec). [Consulta: 21 juliol 2020].
* ↑ «Swedish Medalists». Arxivat de l'original el 2020-07-22. [Consulta: 21 juliol 2020].
# Hans Bühler

Hans Bühler (Winterthur, 12 d'abril de 1893 - Berg am Irchel, 1 de juny de 1967) va ser un genet suís que va competir durant la 1920.
El 1924 va prendre part en els Jocs Olímpics de París, on va disputar quatre proves del programa d'hípica. En el concurs de salts d'obstacles per equips, formant equip amb Alphonse Gemuseus i Werner Stuber, guanyà la medalla de plata, mentre en el concurs de salts d'obstacles individual fou vintè, en ambdues proves amb el cavall Sailor Boy. En el concurs complet per equips fou quart, i en el concurs complet individual catorzè, en ambdós casos amb el cavall Mikosch.

## Referències

* ↑ «Hans Bühler Olympic Results». sports-reference.com. Arxivat de l'original el 13 de novembre 2012. [Consulta: 23 abril 2018].
# Hans Drakenberg

Hans Drakenberg (Estocolm, 4 de febrer de 1901 - Malmö, 1 de novembre de 1982) va ser un tirador d'esgrima suec, especialista en espasa, que va competir durant les dècades de 1930 i 1940.
El 1936 va prendre part en els Jocs Olímpics de Berlín, on disputà dues proves del programa d'esgrima. Guanyà la medalla de plata en la prova d'espasa per equips, mentre en la d'espasa individual fou quart.
Al Campionat del món d'esgrima aconseguí una medalla d'or, dues de plata i cinc de bronze entre el 1933 i 1949.

## Referències

* ↑ «Hans Drakenberg Olympic Results». sports-reference.com. Arxivat de l'original el 17 d'abril 2020. [Consulta: 16 maig 2019].
* ↑ SOK Hans Drakenberg
# Hans Geister

Hans Geister (Hamborn, 28 de setembre de 1928 - Krefeld, 16 de maig de 2012) fou un atleta alemany, especialista en els 400 metres, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on disputà dues proves del programa d'atletisme. Fent equip amb Günter Steines, Heinz Ulzheimer i Karl-Friedrich Haas guanyà la medalla de bronze en la prova dels 4x400 metres, mentre en els 400 metres quedà eliminat en semifinals.
En el seu palmarès destaca una medalla de plata en els 4x400 metres del Campionat d'Europa d'atletisme de 1954. Formà equip amb Helmut Drehen, Heinz Ulzheimer i Karl-Friedrich Haas. També guanyà cinc campionats nacionals, un dels 400 metres (1951) i quatre del 4x400 metres (1951, 1952, 1953 i 1955).

## Millors marques

* 100 metres. 10.5" (1951)
* 200 metres. 21.3" (1954)
* 400 metres. 46.7" (1952)

## Referències

* ↑ Hans Geister a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Leichtathletik - Deutsche Meisterschaften (400m - Herren)». [Consulta: 9 juny 2020].
* ↑ «Leichtathletik - Deutsche Meisterschaften (Staffeln - Herren - Teil 1)». [Consulta: 9 juny 2020].
* ↑ Fitxa a trackfield.brinkster.net
# Rudolf Loman

Rudolf Loman (Amsterdam, 14 d'octubre de 1861 – 4 de novembre de 1932) fou un jugador d'escacs jueu neerlandès. Va viure a Londres durant bastants anys, on hi feia d'organista, i hi jugava a escacs per diners, contra anglesos benestants, una activitat que va ensenyar al seu deixeble el també neerlandès Jacques Davidson.

## Resultats destacats en competició

Un cop retornat als Països Baixos, va guanyar el 2n Campionat d'escacs dels Països Baixos, a Delft 1912. Prèviament, havia guanyat diversos campionats neerlandesos (no oficials): a Rotterdam 1888, L'Haia 1890, Utrecht 1891, Groningen 1893 (ex aequo amb Arnold van Foreest), Rotterdam 1894, i Utrecht 1897. En matxs, va empatar amb Paul Saladin Leonhardt (+4 −4 =2) a Londres 1904, perdé contra Johannes Esser (+0 −3 =1) el 1913 (play-off pel 3r Campionat dels Països Baixos), i perdé contra Edgar Colle (+1 −2 =2) a Londres 1922.

## Referències

* ↑ Article de Hans Ree a chesscafe.com: Rudolf Loman i Jacques Davidson al Cafè Viena de Londres (anglès) [Consulta 25 gener 2010]
* ↑ Ajedrezdeataque.com :: Campions dels Països Baixos (castellà) [Consulta: 25 gener 2010]
* ↑ «Dades sobre els campionats dels Països Baixos, i historial de guanyadors» (en anglès). endgame.nl. Arxivat de l'original el 1 de febrer 2010. [Consulta: 18 abril 2011].
* ↑ http://www.anders.thulin.name/SUBJECTS/CHESS/CTCIndex.pdf Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 01/09/2004

## Enllaços externs

* Estimació Elo de Rudolf Loman a «chessmetrics.com». [Consulta: 25 gener 2010]. (anglès)
# Hans Kuschke

Hans Kuschke (25 de febrer de 1914 - 30 de novembre de 2003) fou un remer alemany que va competir durant les dècades de 1930 i 1940.
El 1936 va prendre part en els Jocs Olímpics de Berlín, on guanyà la medalla de bronze en la prova del vuit amb timoner del programa de rem.

## Referències

* ↑ «Hans Kuschke Olympic Results». sports-reference.com. Arxivat de l'original el 2012-10-12. [Consulta: 7 març 2019].
# Hans Theilig

Hans Theilig (Hamburg, 12 d'agost de 1914 - Hamburg, 6 d'octubre de 1976) fou un jugador d'handbol alemany que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició d'handbol. El 1938 fou membre de l'equip alemany que guanyà el primer campionat del món d'hanbdol a onze. En el seu palmarès també destaca la Lliga alemanya de 1941 i 1943.

## Referències

* 1 2 «Hans Theilig Olympic Results». sports-reference.com. Arxivat de l'original el 12 de desembre 2012. [Consulta: 11 desembre 2018].
# Wilhelm Cohn

Wilhelm Cohn (en hebreu: וילהלם קוהן), (Berlín, 6 de febrer de 1859, – Charlottenburg, 17 d'agost de 1913) fou un jugador d'escacs jueu d'Alemanya.

## Resultats destacats en competició

Va participar en alguns dels més forts torneigs de la seva època. El setembre de 1897, empatà als llocs 13è-14è a Berlín (el campió fou Rudolf Charousek). El 1898, assolí el millor resultat de la seva carrera en torneigs internacionals, en empatar als llocs 2n-4t, amb Mikhaïl Txigorin i Charousek a Colònia (11è Congrés de la DSB; el campió fou Amos Burn). El 1899, empatà als llocs 10è-11è a Londres (el campió fou Emanuel Lasker). El 1900, fou 6è a Múnic (12è Congrés de la DSB; els guanyadors foren Geza Maroczy, Harry Pillsbury i Carl Schlechter). El 1902, fou 13è a Hannover (13è Congrés de la DSB; el campió fou Dawid Janowski).
Va guanyar diversos torneigs "B", més adequats a la seva categoria real, a Berlín 1893, Leipzig 1894, Hastings 1895, Eisenach 1896, i Berlín 1908, i fou 3r a Barmen 1905 (rere Leo Forgacs i Rudolf Swiderski. Empatà als llocs 2n-3r, rere Carl Ahues, a Berlín 1911.

## Matxs

Cohn va jugar alguns matxs contra jugadors rellevants a l'Alemanya de l'època. Va perdre contra Carl Walbrodt el 1894, i contra Erhardt Post el 1910.

## Rànquing mundial

El seu millor rànquing Elo s'ha estimat en 2645 punts, pel novembre de 1898, moment en què tenia 39 anys, cosa que el situaria en setzè lloc mundial en aquella data. Segons chessmetrics, va ser el tretzè millor jugador mundial durant 4 mesos, entre el setembre i el desembre de 1900.

## Referències

* ↑ Nota biogràfica a chessgames.com (anglès) [Consulta 23 febrer 2010]
* ↑ «Torneig Internacional de Berlín 1897, classificació i partides» (en anglès). 365chess.com. [Consulta: 23 febrer 2010].
* ↑ «11è Congrés de la DSB, Colònia, 1896, classificació i partides» (en anglès). 365chess.com. [Consulta: 23 febrer 2010].
* ↑ «Torneig Internacional de Londres, 1899, classificació i partides» (en anglès). 365chess.com. [Consulta: 23 febrer 2010].
* ↑ «12è Congrés de la DSB, Múnic, 1900, classificació i partides» (en anglès). 365chess.com. [Consulta: 23 febrer 2010].
* ↑ «13è Congrés de la DSB, Hannover, 1902, classificació i partides» (en anglès). 365chess.com. [Consulta: 23 febrer 2010].
* ↑ «Torneig de Barmen "B", 1905, classificació i partides» (en anglès). 365chess.com. [Consulta: 23 febrer 2010].
* ↑ «Name Index to Jeremy Gaige's Chess Tournament Crosstables, An Electronic Edition» (en anglès). Anders Thulin, Malmö, 01-09-2004. [Consulta: 17 febrer 2010].
* ↑ El sistema de classificació Elo no es va instituir oficialment fins al 1971, però s'han fet estimacions de la classificació Elo per a èpoques anteriors
* ↑ Fitxa de Wilhelm Cohn a Chessmetrics (anglès)

## Enllaços externs

* Estimació Elo de Wilhelm Cohn a «chessmetrics.com». [Consulta: 23 febrer 2010]. (anglès)
# Daniel Harrwitz

Daniel Harrwitz (29 d'abril de 1823 – 9 de gener de 1884), fou un jugador d'escacs jueu alemany que formà part de l'elit escaquística mundial entre les dècades de 1840 i 1850.

## Biografia

En Harrwitz nasqué a Breslau - actualment, Wrocław, (Polònia) - quan la ciutat formava part de la Silèsia prussiana dins el Regne de Prússia. Va fer-se una reputació en el món dels escacs al Café de la Régence, a París, principalment com a jugador d'escacs a la cega (va jugar, per exemple, un matx a la cega contra Lionel Kieseritzky, amb el resultat de (+5 =2 –11). Com a escriptor d'escacs, va escriure el llibre Lehrbuch des Schachspiels (Berlin, 1862).

## Resultats destacats en competició

Va disputar nombrosos matxs contra els jugadors més forts de l'època: A Anglaterra, el 1846, va perdre un matx contra Howard Staunton (+9 =1 –12) (jugat amb hàndicap de peó i dos moviments), i va vèncer Bernhard Horwitz (+6 =4 –1). El 1848, a Alemanya, va empatar un matx contra Adolf Anderssen.
Harrwitz va viure a Anglaterra des de 1849, i hi fundà la publicació d'escacs British Chess Review. El 1853 va guanyar un matx a Londres, contra Johann Löwenthal (+11 =10 –10) i un altre a Berlin contra Josef Szén (+3 –1 =1). El 1856 es va mudar a París, on hi guanyà un matx contra Jules Arnous de Rivière. El 1858 va jugar en matx a París contra Adolf Anderssen, perdent per dos punts (+1 =3 –3), i un altre matx contra Paul Morphy; en aquest darrer Harrwitz va guanyar les dues primeres partides, però acabà perdent el matx per un resultat global de 5½-2½ (+2 =1 –4), (de fet, Harrwitz va abandonar el matx, al·legant causes de salut). Posteriorment, es va retirar a la regió austro-hongaresa del comtat del Tirol, i va morir a Bolzen el 1884.
Tot i que el seu marcador contra Morphy fou desfavorable, Harrwitz fou un dels primers mestres que van batre l'americà amb negres. La següent és una de les seves victòries al matx de Paris de 1858:
    Paul Morphy vs Daniel Harrwitz, Paris, setembre 1858, Defensa Philidor: 1.e4 e5 2.Nf3 d6 3.d4 exd4 4.Qxd4 Nc6 5.Bb5 Bd7 6.Bxc6 Bxc6 7.Bg5 Nf6 8.Nc3 Be7 9.O-O-O O-O 10.Rhe1 h6 11.Bh4 Ne8 12.Bxe7 Qxe7 13.e5 Bxf3 14.gxf3 Qg5+ 15.Kb1 dxe5 16.Rxe5 Qg2 17.Nd5 Qxh2 18.Ree1 Qd6 19.Rg1 Kh7 20.Qe3 f5 21.Nf4 Qb6 22.Qe2 Rf7 23.Qc4 Qf6 24.Nh5 Qe7 25.Rde1 Qd7 26.a3 Nd6 27.Qd4 Rg8 28.Rg2 Ne8 29.Qc3 f4 30.Rh1 g6 31.Rhg1 Qd5 32.Qe1 Qxh5 33.Rg5 Qxf3 34.Qe6 Rf6 35.Qe7+ Rg7 36.Qxe8 hxg5 37.Qe1 Qc6 0-1

### Altres partides notables

* Anderssen - Harrwitz, Berlin 1848 Siciliana B21
* Harrwitz - Morphy, París 1858 gambit de dama D35

## Referències

* 1 2 3 4 La notació (+x -y =z) vol dir que el jugador va guanyar x partides, en va perdre y, i va fer taules en z.
* ↑ Partida Paul Morphy vs Daniel Harrwitz a Chessgames.com

## Bibliografia

* Singer, Isidore; Porter, A. Jewish Encyclopedia. 6, 1901–1906, p. 239. «Harrwitz, Daniel»
* A. Chicco i G. Porreca, Dizionario enciclopedico degli scacchi, Mursia, Milà, 1971

## Enllaços externs

* Estimació Elo de Daniel Harrwitz a «chessmetrics.com». [Consulta: 2 juliol 2010]. (anglès)
# Harry Broos

Harry Broos (Roosendaal, 25 de maig de 1898 - Eindhoven, 16 de juliol de 1954) va ser un atleta i futbolista neerlandès que va competir durant la dècada de 1920.
El 1924 va prendre part en els Jocs Olímpics de París, on disputà tres proves del programa d'atletisme. Guanyà la medalla de bronze en els 4x100 metres relleus, fent equip amb Jan de Vries, Jacob Boot i Marinus van den Berge, mentre en l'100 i 200 metres quedà eliminat en sèries.
Quatre anys més tard, als Jocs d'Amsterdam, quedà eliminat en sèries en les tres proves del programa d'atletisme que disputà: els 200, 400 metres i 4x400 metres relleus.
Broos aconseguí 12 títols nacionals en 100, 200 i 400 metres i un en salt de llargada.
A més de l'atletisme, entre 1922 i 1925 Broos va jugar 23 partits de futbol am el PSV Eindhoven. Després de retirar-se de les competicions, fou dirigent esportiu del PSV.

## Millors marques

* 100 metres. 10.6" (1923)
* 200 metres. 22.0" (1926)
* 400 metres. 49.2" (1927)

## Referències

* 1 2 3 «Harry Broos Olympic Results». sports-reference.com. Arxivat de l'original el 18 d'abril 2020. [Consulta: 10 juny 2018].
* 1 2 Harry Broos, een veelzijdig atleet Arxivat 2018-06-12 a Wayback Machine. - RHC Eindhoven (neerlandès)
* ↑ Harry Broos. trackfield.brinkster.net